PATVIRTINA

Komisijos 2020 m. rugsėjo 4 d.

protokolu Nr. 1

**VILNIAUS TEATRO „LĖLĖ“**

**NEREIKALINGO IR /AR NETINKAMO (NEGALIMO) NAUDOTI TURTO PARDAVIMO**

**VIEŠO AUKCIONO BŪDU SĄLYGOS**

**I SKYRIUS**

**REGISTRACIJOS Į AUKCIONĄ TVARKA**

1. Viešas tiesioginis aukcionas (toliau – Aukcionas) vyks 2020 m. rugsėjo 17 d. 10.00 val. Vilniaus teatre „Lėlė“ adresu Arklių g.5, Vilnius.
2. Parduodamą turtą galima apžiūrėti iš anksto suderinus laiką (tel.860764614) 2020 m. rugsėjo 11 – rugsėjo 16 dienomis (darbo dienoms) nuo 9.00 val. iki 11.00 val. adresu Karmelitų g.4, Vilnius.
3. Aukcione gali dalyvauti tik su Nereikalingo ir/ar netinkamo (negalimo) naudoti turto pardavimo viešo aukciono sąlygomis (toliau – Sąlygos) susipažinęs, pradinį įnašą į Sąlygų priede nurodytą Vilniaus teatro „Lėlė“ sąskaitą sumokėjęs bei Sąlygų priede nurodytus duomenis pateikęs el. paštu info@teatraslele.lt arba darbo dienomis nuo 10.00 iki 16.00 val. adresu Arklių g. 5, Vilnius, aukciono dalyvis. Pradinio įnašo dydis – 50 Eur.
4. Pradinė Turto kaina nurodyta aukciono sąlygų 1 priede.
5. Sąlygų priede nurodyti aukciono dalyvio duomenys turi būti pateikti ir pradinis įnašas apmokėtas ne vėliau kaip likus 1 darbo dienai iki aukciono pradžios. Parduodamo turto aukciono laimėtoju pripažinto aukciono dalyvio sumokėtas įnašas užskaitomas kaip avansinis mokestis. Pavėluotai sumokėtas arba aukciono metu turto neįsigijusio aukciono dalyvio sumokėtas pradinis įnašas grąžinamas į šio aukciono dalyvio nurodytą sąskaitą ne vėliau kaip per 3 darbo dienas po aukciono dienos. Pradinis įnašas negrąžinamas, jeigu aukciono laimėtojas atsisako įvykdyti atsiskaitymo už aukcione nupirktą turtą sąlygas.
6. Aukciono dalyviui pervedus pradinį įnašą laikoma, kad jis susipažino ir įvertino perkamos transporto priemonės techninę būklę, komplektaciją bei jokių priekaištų pardavėjui dėl jos neturi.
7. Asmuo, pageidaujantis atstovauti juridiniam asmeniui, kartu su Aprašo priede nurodytais aukciono dalyvio duomenimis privalo pateikti juridinio asmens vadovo pasirašytą įgaliojimą. Jeigu aukcione dalyvauja juridinio asmens vadovas, kartu su Aprašo priede nurodytais aukciono dalyvio duomenimis pateikiama Juridinių asmenų registro pažyma.
8. Asmuo, pageidaujantis atstovauti fiziniam asmeniui, kartu su Sąlygų priede nurodytais aukciono dalyvio duomenimis privalo pateikti notaro patvirtintą įgaliojimą.
9. Užpildyta paraiška (2 priedas) pateikiama Komisijai.
10. Aukcionas vykdomas, jeigu jame dalyvauja bent vienas užsiregistravęs dalyvis.

**II SKYRIUS**

**AUKCIONO VYKDYMO TVARKA**

1. Aukcionas vykdomas vadovaujantis Nereikalingo arba netinkamo (negalimo) naudoti valstybės ir savivaldybių turto pardavimo viešuose prekių aukcionuose tvarkos aprašu, patvirtintu Lietuvos Respublikos Vyriausybės 2001 m. gegužės 9 d. nutarimu Nr. 531 „Dėl Nereikalingo arba netinkamo (negalimo) naudoti valstybės ir savivaldybių turto pardavimo viešuose prekių aukcionuose tvarkos patvirtinimo“ bei Vilniaus teatro „Lėlė“ teatro vadovo 2020 m. rugsėjo 4 d. įsakymu Nr.V-27 „Dėl nereikalingo ir/arba netinkamo (negalimo) naudoti turto pardavimo viešame prekių aukcione“.
2. Aukciono dalyvis aukciono dieną privalo pateikti asmens tapatybę patvirtinantį dokumentą (pasą arba asmens tapatybės kortelę) ir padinio įnašo pavedimą patvirtinantį dokumentą.
3. Aukciono dieną patalpose adresu Arklių g. 5, Vilnius, nuo 09.30 iki 09.55 val. vyksta registracija (3 priedas) ir išduodami aukciono dalyvio bilietai, kuriame įrašomi aukciono dalyvių numeriai. Registruojami tik tie aukciono dalyviai, kurie per Sąlygose nurodytą terminą pateikė aukciono dalyvio duomenis ir sumokėjo pradinį įnašą. Aukciono pradžia – 10.00 val. Per nustatytą registracijai laiką neatvykę asmenys neregistruojami dalyvių registracijos žurnale ir aukcione nedalyvauja.
4. Aukciono dalyviai įsipareigoja netriukšmauti, netrukdyti vykdyti aukciono. Asmenys, trukdantys vykdyti aukcioną, aukciono vedėjo sprendimu gali būti pašalinti iš aukciono ir turi nedelsdami palikti aukciono patalpas. Pašalintiems iš aukciono asmenims palikus patalpas, aukcionas tęsiamas toliau.
5. Aukciono metu gali būti daromas vaizdo ir (arba) garso įrašas. Įrašas saugomas ir naudojamas aukciono vykdymo reikmėms.
6. Aukcionui pasibaigus tą pačią dieną parengiamas aukciono protokolas atitinkamai pagal šių Sąlygų priede Nr.6 nustatytą formą.

**III SKYRIUS**

**ATSISKAITYMAS UŽ AUKCIONE NUPIRKTĄ TURTĄ**

**IR PARDUOTO TURTO PERDAVIMAS**

1. Aukciono laimėtojas privalo ne vėliau kaip per 2 darbo dienas nuo aukciono pabaigos atsiskaityti (sumokant likusią aukcione įsigyto turto kainą) už įsigytą turtą pavedimu į Vilniaus teatro „Lėlė“ atsiskaitomąją banko sąskaitą Nr. LT 127300010100812522, AB Swedbank , mokėjimo paskirtyje nurodant dalyvio vardą ir pavardę ar įmonės kodą ir pavadinimą (mokėjimo paskirtis - „Aukcionas VW TRASPORTER“).
2. Jeigu per Sąlygų 17 punkte nustatytą terminą aukciono laimėtojas neatsiskaito už aukcione nupirktą turtą, turto valdytojas turi teisę įgyvendinti visas aukciono vedėjo teises, nurodytas Lietuvos Respublikos civilinio kodekso 6.422 straipsnio 2 dalyje.
3. Aukciono laimėtojui aukcione nupirktas turtas, parduoto turto perdavimo aktas (4 priedas) ir pirkimo-pardavimo sutartis (5 priedas) ir su šio turto naudojimu susiję dokumentai perduodami per 3 darbo dienas nuo aukciono laimėtojo atsiskaitymo už aukcione nupirktą turtą patvirtinimo dienos. Aukciono laimėtojas apmoka išlaidas, susijusias su aukcione įsigytų daiktų išregistravimu/įregistravimu ar kitas išlaidas, susijusias su daiktų nuosavybės teisės perleidimu, jei tokių išlaidų būtų.
4. Nupirktą turtą aukciono laimėtojas privalo atsiimti per 3 darbo dienas nuo viešame aukcione parduoto turto perdavimo akto pasirašymo dienos. Praleidęs šį terminą aukciono laimėtojas privalo atlyginti su turto saugojimu susijusias išlaidas, t. y. išlaidas už automobilio stovėjimą Vilniaus mieste, mėlynojoje zonoje.
5. Aukcionas laikomas neįvykusiu, jeigu:
	1. Už parduodamą Vilniaus teatro „Lėlė“ nuosavybės teise valdomą turtą siūloma kaina yra mažesnė už turto perleidimo Komisijos nustatytą minimalią kainą;
	2. Viešajame aukcione nedalyvauja nei vienas dalyvis.

22. Viešo tiesioginio aukciono tvarkos aprašo priedai:

1 priedas. Parduodamas turtas ir pradinė kaina;

2 priedas. Paraiška dalyvauti viešame aukcione;

3 priedas. Aukciono dalyvių registracijos žurnalas;

4 priedas. Turto perdavimo-priėmimo aktas;

5 priedas. Transporto priemonės pirkimo-pardavimo sutartis;

6 priedas. Viešo aukciono protokolas.